== Politiker ==
Jespersen var [[1842]]-[[1848|48]] medlem af [[Rådgivende provinsialstænderforsamlinger|den nørrejyske stænderforsamling]] og gjorde her ypperlig tjeneste ved sin arbejdsomhed og praktiske dygtighed, ligesom han udmærkede sig ved frisind og varm nationalfølelse. 1848 valgtes han til [[Den Grundlovgivende Rigsforsamling]], blev medlem af [[Grundlovsudvalget af 1848|grundlovsudvalget]] og var sammen med [[Peter Daniel Bruun]] stiller af det forslag til [[Rigsdagen]]s sammensætning, som endelig vedtoges. Personlig foretrak han en lav valgretscensus (formue, der kræves som betingelse for valgret ell. valgbarhed til lovgivende forsamlinger – [[ODS]]) til [[Folketinget]] og en højere til [[Landstinget]], men gik med til den nye ordning, idet han ligesom hans halvbroder [[Niels Frederik Jespersen]] lagde den største vægt på den indirekte valgmåde. I andre henseender ønskede han at gå langt videre end udkastet og udtalte sig både for suspensivt [[veto]] og for afskaffelse af [[adel]], titel og [[rang]].
Ledelse Organisationer Ledere